cyanic-selkie/wikianc huggingface dataset:
Latvijas Krājbanka
21. gadsimtā
Par vienu no 2002. gada nozīmīgākajiem notikumiem bankā uzskatīja Latvijas Krājbankas bankomātu apvienošana vienotā tīklā ar sadarbības partneriem, kā rezultātā bankas klienti varēja izņemt skaidru naudu ne tikai Latvijas Krājbankā, bet arī ikvienā Latvijas Unibankas (tagad SEB), Nord/LB (tagad DNB), Parex bankas, Baltijas Tranzītu bankas un Hansabankas (tagad Swedbank) bankas automātā - bez papildus komisijas maksas. Tas ļāvis Latvijas Krājbankai izvirzīties līderpozīcijās bankomātu skaita ziņā, piedāvājot saviem klientiem naudas izņemšanu bez papildus maksas vairāk nekā 740 bankomātos visā Latvijā.
2003. gads Latvijas Krājbankas vēsturē ir bijis nozīmīgs notikums. Bija notikusi valstij piederošās akciju daļas izsole par naudu, kuras rezultātā Krājbankas privāto akcionāru loks ir paplašinājies, 99% akciju nonākot privāto akcionāru un bankas darbinieku īpašumā. Gada nogalē banka kļuva par publisko akciju sabiedrību, līdz ar to visas bankas akcijas bez ierobežojumiem realizējamas un iegādājamas brīvās tirdzniecībā. Gada beigās pilnībā noslēdzās Latvijas Krājbankas privatizācija.
Īpašs notikums Krājbankai bija ISO 9001:2000 kvalitātes vadības sistēmas sertifikāta saņemšana, tādējādi kļūstot par pirmo un pagaidām arī vienīgo Latvijas komercbanku, kurai piešķirts minētais sertifikāts. Tas apliecināja bankas iekšējās sistēmas sakārtotību, nepārtrauktu sistēmas pilnveidošanu un klientu apkalpošanas kvalitātes uzlabošanu. 2004. gadā Latvijas Krājbanka svinēja 80. gadu jubileju.
2005. gadā Latvijas Krājbanka tika ievēlēta Eiropas Krājbanku Grupas valdē (European Savings Bank Group). 20. septembrī par AS Latvijas Krājbanka galveno akcionāru, kam bija 83,01% bankas akciju kļuva Lietuvas ceturtā lielākā komercbanka Snoras, kas pēc savas struktūras un mērķauditorijas bija līdzīga Krājbankai.
2007. gadā banka uzsāka darbu jaunā administratīvajā ēkā Rīgā, Jāņa Daliņa ielā 15, un arī iegādājās komercbankai Baltikums piederošo AS Pirmais atklātais pensiju fonds, uzsākot piedāvāt klientiem divus jaunus pensiju plānus. Šajā gadā darbību uzsāk bankas meitas uzņēmums LKB Līzings.
2008. gadā Latvijas Krājbanka iegādājās AAS Baltikums Dzīvība, mainot uzņēmuma nosaukumu uz AAS LKB LIFE un tādējādi paplašinot klientiem piedāvāto pakalpojumu klāstu dzīvības un uzkrājošās apdrošināšanas jomā.
2009. gads Latvijā iezīmējās ar smagu ekonomisko krīzi, kuras rezultātā strauji kritās valsts IKP, eksports un imports, strauju kritumu piedzīvoja būvniecība, mazumtirdzniecība, rūpniecība un citas tautsaimniecības nozares. Krīzes ietekmē valsts kļuva atkarīga no starptautiskās finanšu palīdzības, bet Latvijas banku sektors cieta ievērojamus zaudējumus. 2009. gadā Latvijas Krājbankas apgrozījums bija 34,6 miljoni latu ar 1,9 miljonu zaudējumu. Vēl šajā gadā banka svinēja 85. gadu jubileju un bankas valdes priekšsēdētāja pienākumus uzsāka pildīt Ivars Priedītis.
2010. gadā Latvijas ekonomikas uzlabojumu ietekmēja arī banku sektora rādītājus. Krājbanka turpināja savu darbību un attīstību, tostarp atbalstot nozīmīgus kultūras pasākumus.
Bankas darbības apturēšana
2011. gada 21. novembra vakarā tika paziņots, ka banka aptur savu darbību sakarā ar konstatēto naudas iztrūkumu tajā. 22. novembra vakarā kanālā LTV1 jau bija skatāms ziņu speciālizlaidums par notikumu turpmāko attīstību. 23. novembrī atsāka darboties bankomāti un varēja izņemt līdz 50 Ls lielas naudas summas.
1. decembrī Finanšu un kapitāla tirgus komisija iesniedza Rīgas apgabaltiesā pieteikumu par AS Latvijas Krājbanka maksātnespēju un lūdza Rīgas apgabaltiesu lemt par Aigara Lūša apstiprināšanu par AS Latvijas Krājbanka maksātnespējas procesa administratoru. Saskaņā ar Rīgas Apgabaltiesas 2011. gada 23. decembra lēmumu, AS Latvijas Krājbanka tika pasludināta par maksātnespējīgu un par tās administratoru apstiprināja SIA KPMG Baltics. Saskaņā ar Finanšu un kapitāla tirgus komisijas lēmumu banka Citadele nodrošināja valsts garantētās atlīdzības par zaudētajiem noguldījumiem izmaksu Latvijas Krājbankas klientiem.
2016. gada 27. maijā Anglijas Augstākā tiesa pasludināja spriedumu, atzīstot Latvijas Krājbankas faktisko vairākuma akcionāru un bijušo padomes locekli Vladimiru Antonovu par vainīgu zaudējumu nodarīšanā bankai, kas radušies noteiktu bankas veikto darījumu rezultātā. Spriedumā ir teikts, ka bankai ir nodarīti zaudējumi 60 499 567 eiro un 30 762 458 ASV dolāru apmērā.
Madride (apgabals)
Madride (es) ir viens no Spānijas septiņpadsmit autonomajiem apgabaliem. Izvietojies valsts centrālajā daļā, robežojas ar Kastīliju un Leonu ziemeļrietumos, kā arī Kastīliju-Lamanču austrumos un dienvidos. Apgabala centrs un lielākā pilsēta ir Madride, citas lielākās pilsētas ir Mostolesa, Alkala de Enaresa, Fuenlavrada, Leganesa, Hetafe un Alkorkona. Apgabals izveidots 1983. gadā un ir jaunākais Spānijas autonomais apgabals.
Ērgļu ģints
Ērgļu ģints (Aquila) ir vanagu dzimtas (Accipitridae) ģints, kas pieder ērgļu apakšdzimtai (Aquilinae). Ērgļu ģints putnus mēdz saukt arī par īstajiem ērgļiem. Šajā ģintī ir 11 sugas, lai gan vēl nesenā pagātnē tajā bija 14 sugas, no kurām trīs sugas tika izdalītas jaunā vidējo ērgļu ģintī (Clanga).
Latvijā saskaņā ar mūsdienu sistemātiku sastopamas 3 ērgļu ģints sugas: klinšu ērglis (Aquila chrysaetos), karaliskais ērglis (Aquila heliaca) un stepes ērglis (Aquila nipalensis). Abas pēdējās sugas novērotas tikai dažas reizes: karaliskais ērglis divas reizes, bet stepes ērglis novērots tikai vienu reizi.
Izskats un īpašības
Ērgļu ģints sugām visbiežāk ir tumši brūns vai gandrīz melns apspalvojums. Visām sugām ir spēcīgas, dzeltenas kājas ar asiem nagiem un līks, tumšs knābis ar dzeltenu virsknābja nāsu pauguru. To acis ir dzeltenā vai brūnā krāsā. Gaišākas krāsas sugām apspalvojums ir gaiši brūns, bet arī tām aste un spārni ir tumši brūni. Reizēm uz astes var redzēt gaišāk brūnas horizontālas joslas, bet spārnu lidspalvām var būt šaura, gandrīz balta josliņa un paši spalvu gali gaiši. Visām sugām mātīte ir lielāka nekā tēviņš.
Sistemātika
Ērgļu ģints (Aquila)
Jākobs Mihaels Reinholds Lencs
Jākobs Mihaels Reinholds Lencs (Jakob Michael Reinhold Lenz; 1751-1792) bija ievērojams "Vētru un dziņu" laikmeta dzejnieks. Dzimis Cesvainē, mācījies Tērbatas ģimnāzijā (1759), studējis teoloģiju Kēnigsbergas Universitātē pie Imanuela Kanta (1768) un Strasbūrā (1774). Atgriezies Rīgā (1779), pārcēlies uz Maskavu (1781).
Dzīvesgājums
1771. gadā viņš pārtrauca studijas Karaļaučos, kā dēļ viņa tēvs pārtrauca attiecības ar dēlu. Iestājās dienestā pie Kurzemes muižniekiem Kleistiem, kuriem devās līdzi uz Strasbūru. Strasbūrā ievadīts intelektuāļu biedrībā Société de philosophie et de belles lettres, kur par viņa paziņu un ideālu kļuvis jaunais literāts Johans Volfgangs fon Gēte, viņa paziņu lokā nokļuva arī Johans Gotfrīds Herders un Johans Kaspars Lafaters. 1772. gadā ceļojis kopā ar brāļiem Kleistiem pa Vāciju. 1773. gadā atsācis studijas Strasbūrā. 1774. gadā pārtraucis dienestu pie Kleistiem un sācis pastāvīgu literāta dzīvi.
Visvarenības paradokss
Visvarenības paradokss ir savstarpēji saistītu paradoksu saime, kuros tiek apskatīts jautājums par to, kas visvarenībai ir pa spēkam paveikt. Viens no visbiežākajiem visvarenības paradoskiem ir tā sauktais "akmens paradokss". Tas ir šāds: ja Dievs ir visvarens, tad viņš var izveidot akmeni, kuru pats nevar pacelt. Paradokss rodas tāpēc, ka viņš nav spējīgs pacelt šādu akmeni, no kā uzreiz izriet, ka viņš tomēr nav visvarens. Arī, ja viņš šādu akmeni nevar izveidot, viņš nav visvarens.
Jākobs Mihaels Reinholds Lencs
Dzīvesgājums
1776. gadā kopā ar Gēti pārcēlās uz Veimāru, tomēr drīz vien sastrīdējās ar viņu. 1777. gadā pārcēlās no vienas vietas uz otru Vācijā un Šveicē. 1778. gadā pasliktinājās Lenca psihiskais stāvoklis. 1779. gadā atgriezās Rīgā pie tēva. 1780. gadā nesekmīgi centās kļūt par Rīgas Domskolas vadītāju un nav atradis darbu arī Pēterburgā.
1781. gadā pārcēlās uz Maskavu, saņēma lielu atbalstu no brīvmūrnieku aprindām, palīdzēja tulkot brīvmūrnieku tekstus krieviski, bija ložas amatvīrs. 1792. gada 4. jūnija rītā atrasts miris uz ielas Maskavā.
Sabiedriskā darbība
Gētes, Herdera, Vīlanda draugs, Strasbūras literārās biedrības dibinātājs (1775). Rīgas ložas Zum Schwerdt brālis (1780). Maskavas ložu „Sfinksa” (1783) un „Zu den drei Fahnen“ (1783-1784) brālis. Plānojis dibināt literāro biedrību kā Maskavas ložas „Trīs zobeni“ filiāles organizāciju (1784).
Pervezs Mušarafs
Pervezs Mušarafs (ur, en; dzimis, Deli, Indijā, miris , Dubajā, AAE) bija bijušais Pakistānas valsts vadītājs, prezidents, diktators, ģenerālis. Ieguva varu valsts apvērsumā.
Dzīvesgājums
Dzimis 1943. gadā Deli Britu Indijā vidusšķiras ģimenē. Pēc Indijas neatkarības pasludināšanas ģimene pārcēlās uz Karāči. Tēvs strādāja ārlietu ministrijās dienestā, tāpēc Mušarafs vairākus bērnības gadus pavadīja Ankarā, kur iemācījās turku valodu.
No 1961. gada ieguva militāro izglītību. Piedalījās 1971. gada Indijas-Pakistānas karā. 1998. gadā kļuva par ģenerāli, bet 1999. gadā par Pakistānas armijas virspavēlnieku. Pakistānas premjerministrs Navazs Šarifs atcēla Mušarafu no armijas virspavēlnieka amata. Mušarafs un armijas augstākā vadība nepakļāvās šai pavēlei un pārņēma varu valstī.
No islāma fundamentālistu viedokļa Mušarafa režīms uzskatāms par visai liberālu. Ārpolitiski režīms ir viens no ciešākajiem ASV sabiedrotajiem reģionā. Pats Mušarafs pārdzīvojis vismaz trīs atentāta mēģinājumus. viņš atkāpās no prezidenta amata pēc tam, kad pret viņu tika gatavots impīčments.
1415. gads
1415. gads (MCDXV) ir parastais gads, kas pēc Jūlija kalendāra sākās otrdienā.
RuneScape
RuneScape ir britu uzņēmuma Jagex Java programmēšanas valodā sarakstīta daudzspēlētāju tiešsaistes lomu spēle. Tajā izveidoti vairāk nekā 300 miljoni lietotāju kontu, kas to padara par vispopulārāko tiešsaistes lomu spēli pasaulē.
RuneScape darbība notiek fantāzijas pasaulē — Gīlinorā, kas sīkāk sadalīta dažādās karaļvalstīs, apgabalos un vietās. Spēlētāji var ceļot ar kājām, teleportēties vai izmantot dažādus pārvietošanās līdzekļus. Katrā apgabalā ir pieejami citādāki briesmoņi, resursi un uzdevumi.
Spēlētājs. sākot spēlēt, var izvēlēties sava avatara izskatu. Spēlētāji var cīnīties pret citiem spēlētājiem vai briesmoņiem, izpildīt dažādus uzdevumus vai trenēt prasmes. Spēlētāji var savstarpēji tirgoties, sarunāties un spēlēt komandas spēles.
Vēsture un izveide
RuneScape priekšteci DeviousMUD 1998. gadā izveidoja Endrū Govers. Šī spēles versija nedēļu bija pieejama kā beta versija, bet tika atcelta un oficiālā versija tā arī netika publicēta. Govers ar sava brāļa Pola palīdzību sāka strādāt pie pilnīgas spēles pārprogramēšanas. Izometriskais skatījums tika izveidots no divu un trīs dimensiju attēliem. Sākumā spēles serveris atradās brāļu vecāku mājās Notingemā, bet 2001. gada decembrī abi brāļi un Konstants Teders nodibināja uzņēmumu Jagex. 2001. gada 4. janvārī spēle tola pārsaukta par RuneScape, un tika publicēta tās pirmā versija. Spēle kļuva populāra un Jagex sāka plānot lielākas izmaņas spēlē. Lai gan sākotnēji bija ieplānots tikai uzlabot spēles grafiku, tika izveidota pavisam jauna trīsdimensiju grafika un spēle tika papildināta ar citām iespējām. 2003. gada 1. decembrī tika izveidota Runescape 2 dziņa beta versija, kas bija pieejama tikai maksājošajiem spēlētājiem. Tā tika pabeigta 2004. gada 29. martā. Pēc publicēšanas Runescape 2 tika pārsaukts par Runescape, bet iepriekšējā versija tika pārsaukta par RpēlētājuClassic. Spēlētāju konti tika pārcelti uz jauno versiju, taču spēlētāji, kas to vēlējās, varēja lūgt kontu pārcelšanu atpakaļ. Tomēr pēc kāda laika RuneScape Classic tika padarīta pieejama tikai maksājošajiem spēlētājiem, turklāt tika noteikts ierobežojums, ka, ja spēlētājs nav spēlējis sešus mēnešus, konts tiek dzēsts.
2006. gada 16. maijā Jagex uzlaboja Runescape spēles dzini, neuzlabojot spēles grafiku. Uzlabotais dzinis samazināja Runescape spēlēšanai nepieciešamo datora atmiņas daudzumu ļaujot veidotājiem paplašināt spēli, nepalēninot spēles ielādes ātrumu. 2007. gada 26. jūnijā dzinis tika vēlreiz uzlabots.
Serveri
Ir pavisam 159 RuneScape serveri, kas izvietoti Anglijā, ASV, Kanādā, Nīderlandē, Austrālijā, Zviedrijā un Somijā. Šie serveri izmanto Unix, Debian GNU/Linux, un Cisco IOS programmatūru. Uz katra no serveriem vienlaicīgi var spēlēt 2000 spēlētāju, tādējādi maksimālais vienlaikus spēlējošo spēlētāju skaits ir 280 000. Serveri ir sadalīti bezmaksas un maksas versijas serveros. RuneScape atļauj brīvi mainīt serverus, tomēr maksas serveri ir pieejami tikai maksājošajiem spēlētājiem, savukārt uz bezmaksas serveriem nav iespējams piekļūt daļai spēles satura. Turklāt ir divi Runescape Classic serveri, kas atrodas Anglijā un ir pieejami tikai maksājošajiem spēlētājiem. Katrs no tiem var uzturēt 1250 spēlētājus, tātad kopā atļaujot spēlēt 2500 spēlētājiem.
Reklāma
Lai uzturētu RuneScape bezmaksas daļu, bezmaksas serveriem virs spēles tiek rādītas reklāmas. 2006. gada 13. jūlijā Jagex noslēdza ekskluzīvu līgumu ar WildTagent Games, kas WildTagent deva tiesības ievietot reklāmu RuneScape un reklamēt spēli ASV. Līgums arī atļāva izplatīt RuneScape caur WildTagent spēļu tīklu, kas sasniedza ap 20 miljoniem lietotāju datoru. WildTagent ir parūpējušies, lai šis līgums nekā nemainītu RuneScape un plāno savas reklāmas tādas, lai tās netraucētu Runescape. Jagex moderatori ir paziņojuši, ka spēlē nekādu reklāmu nebūs. Tā kā spēlētājiem var būt reklāmu bloķētāji, Jagex ieviesa jaunu noteikumu, kas bezmaksas spēlētājiem aizliedz bloķēt reklāmas.
Citas valodas
2007. gada 14. februārī tika izlaista spēles beta versija vācu valodā, kas piedāvā pilnīgu spēles tulkojumu. Tai no vācu spēlētājiem tika izraudzīti testētāji, kuriem tika dota pieeja serveriem — viens bezmaksas, otrs maksājošo.
Maksas versija
RuneScape maksas versija dod pieeju papildu iespējām, kas nav pieejamas bezmaksas versijā — 3/4 spēles pasaules un lielākā daļa uzdevumu ir pieejami tikai maksas versijā. Šajā versijā pieejamas minispēles, papildu objekti, prasmes un ar tām saistītās iespējas. Maksājošie spēlētāji iegūst lielāku spēles bankas ietilpību, pieeju spēles oficiālajam forumam un plašākus servisa pakalpojumus. Spēles uzlabojumi parasti domāti maksas versijai.
Mēneša maksājumi šobrīd ir 3,20 eiro, 5,00 ASV dolāru, 7,20 CDN, 4,60 €, 8,20 AUD vai 8.90 SGD, savukārt apmaksājamo summu citās valūtās nosaka dolāra kursa svārstības. Tāpat maksājums var mainīties atkarībā no izvēlētā apmaksas veida. Atkarībā no valsts ir pieejamas dažādas apmaksas iespējas — maksāt ar kredītkarti vai debetkarti, ar PayPal starpniecību vai izmantojot Pay by Cash piedāvātās iespējas (piemēram, čeks, naudas sūtījums vai priekšapmaksas karte), tāpat apmaksu var veikt, piezvanot pa telefonu vai nosūtot īsziņu.
Maksājošajiem spēlētājiem tiek dota pieeja maksas versijas serveriem, kuros nav reklāmu. Lai gan maksājošie spēlētāji var spēlēt bezmaksas serveros, tajos pieejams tikai bezmaksas versijas saturs. Tomēr nav iespējams ieiet bezmaksas versijas serverī, ja spēlētāja avatars atrodas tikai maksas versijā pieejamā spēles pasaules daļā.
Maksājošajiem spēlētājiem ir vairāk atjauninājumu nekā nemaksājošiem spēlētājiem.
Spēles maksas versija vācu valodā no angļu valodas versijas atšķiras tikai ar valodu.
Spēlēšana
Jaunie spēlētāji spēli sāk Mācību salā (Tutorial Island). Salā spēlētājs tiek virzīts pa noteiktu ceļu, kurā viņš iemācās vairumu bezmaksas spēlētāju prasmju, kas noderēs RuneScape pasaulē. Pēc tam kad apmācība ir izieta, spēlētājs nokļūst īstajā pasaulē un uz salas vairs nevar atgriezties, taču pilsētās var sastapt gidus - ne-spēlētāja tēlus, kas var paskaidrot nesaprotamo un iedot konkrētās prasmes izmantošanai nepieciešamo. Diemžēl Tutorial Island vairs nav pieejams, bet tomēr atrodas kartē. To ir aizstājusi pamācība, kurā bruņiniekam jāpalīdz pieveikt pūķi.
Skaņa
RuneScape ir mūzika, skaņas efekti un fona skaņas. Mūzika palīdz radīt noteiktu noskaņu un palīdz spēlētājam saprast dažādu Gīlinoras vietu kultūru. Skaņu efekti ir dzirdami, kad spēlētājs izmanto kādu lietu, piemēram, iemetot ūdenī omāru slazdu, dzirdams šļakstiens. Fona skaņas ir dažādi pasaules trokšņi, piemēram, putnu čivināšana mežā. Spēlētājs var atskaņot dažādu vietu, kurās viņš ir bijis, mūziku, kad vien vēlas, taču, lai padarītu pieejamu kādas vietas mūziku, spēlētājam ir jābūt apmeklējušam šo vietu. Spēlētājiem ir iespēja regulēt mūzikas, skaņas efektu un fona skaņu skaļumu 4 dažādos skaļumos.
Grafika
Sākot spēlēt RuneScape, var izvēlēties augstās un zemās kvalitātes grafikas versiju; augstā grafika uzlabo tekstūru un dizainu, kamēr zemā piedāvā tīrāku izskatu un samazina lagus lēniem datoriem. 2005. gada februārī Jagex sāka uzlabot grafiskos attēlus monstriem un pilsētām, plānojot to izdarīt visai bezmaksas spēles daļai, lai vairs neradītu lagus cilvēkiem ar dial-up interneta savienojumiem.
RuneScape spēlētājiem dod iespēju izmainīt savu personāžu. Atšķirībā no daudzām citām žanra spēlēm, spēlētāji var būt tikai cilvēki, tomēr spēlētāji var izvēlēties dzimumu, ķermeņa apveidus, dažādas frizūras, pamatdrēbes un to krāsas. Vēlāk izskatu var mainīt, uzvelkot dažādas mantas, lai radītu sev unikālāku izskatu. Visiem viena tipa ieročiem, piemēram, zobeniem ir vienādas animācijas, tomēr dažiem īpašiem ieročiem ir pašiem sava animācija, kas atšķiras no parasto ieroču animācijas.
Spēlētāji var pārvērsties, lietojot īpašu aprīkojumu, vai noteiktos spēles notikumos. Pārvēršanās par vardi, sēni, olu, zaķi vai citām lietām īpašos gadījumos. Šīs pārvērtības ir īslaicīgas, un kādreiz ļauj spēlētājiem izvairīties no negatīvām spēles daļām, vai tikt savādāk neaizsniedzamās vietās; tomēr, viņiem ir aizliegtas daudzas lietas, ko var darīt kā cilvēks.
Emīls Balceris
Emīls Balceris (dzimis Liepājā ) ir latviešu dziedātājs, grupu Musiqq un Bermudu Divstūris dalībnieks. Izglītību ieguvis Grobiņas ģimnāzijā, kuru absolvēja 2011. gadā.
Dziedātāja karjeru uzsācis studijā "Aprīļa pilieni". Bijis vairāku starptautisku konkursu godalgoto vietu ieguvējs. Sadarbojies ar Sabīni Berezinu, kurai dziedājis bekvokālus 2008. un 2009. gada Eirodziesmā, kā arī ar viņu piedalījies vairākos konkursos. 2007. gadā piedalījies TV šovā "Latvijas talants". 2008. gada otrajā pusē piedalījās TV3 šovā "Koru kari" Liepājas sarkanā kora sastāvā. 2010. gada vasarā piedalījās X Latvijas skolu jaunatnes dziesmu un deju svētkos.
2009. gadā viņš kopā ar Maratu Ogļezņevu izveidoja grupu Musiqq. Grupa ātri guva panākumus, ar dziesmu "Abrakadabra" uzvarot 2009. gada Muzikālajā bankā, kā arī tiekot nominētiem 2009. gada Latvijas mūzikas ierakstu gada balvai. 2010. gadā tika izdots debijas albums Šī ir tikai mūzika. Musiqq sastāvā viņš ir svinējis uzvaru 2011. gada Eirodziesmā ar dziesmu Angel in Disguise.
Atlas V/531
Atlas V/531 ir ASV nesējraķetes Atlas V konfigurācija. Tajā izmantots standarta centrālais bloks ar Krievijā ražotu dzinēju RD-180. Otrajā pakāpē izmantota viena dzinēja versija Centaur SEC. Šajā konfigurācijā ir trīs cietās degvielas starta paātrinātāji. Derīgās kravas nosegšanai izmanto plūsmvirzi ar 5,4 m diametru.
Atlas V/531 zemā orbītā (28,5° slīpumā) spēj nogādāt kravas. Ģeostacionārajā pārejas orbītā var pacelt 7475 kg kravas.
Nesējraķetes izgatavošanu un palaišanu nodrošina United Launch Alliance (Lockheed Martin un Boeing kopuzņēmums); līdz 2006. gadam — Lockheed Martin.
Līdz 2012. gada septembrim Atlas V/531 veikusi 2 startus, abi veiksmīgi.
Guldpucken
Guldpucken (jeb Zelta ripa) ir hokeja apbalvojums, kuru pasniedz katras sezonas labākajam hokejistam Zviedrijā. Visbiežāk balvu iegūst kāds no Zviedrijas hokeja līgas spēlētājiem. Zviedrijas hokeja līgā katras sezonas vērtīgākajam spēlētājam tiek pasniegta arī Guldhjälmen balva.
Marats Ogļezņevs
Marats Ogļezņevs (dzimis Liepājā, ) ir latviešu dziedātājs, grupas Musiqq un Bermudu Divstūris dalībnieks un grupas Device bijušais dalībnieks.
Mūziķa karjeru uzsācis 1990. gadu beigās. 1998. gadā dibināja grupu Device, ar kuru tika izdoti trīs studijas albumi: Better Days/Labākas Dienas, 18 Touchez, 2 Hot 4 LV. 2009. gadā viņš pameta grupu, kopā ar Emīlu Balceri izveidodams grupu Musiqq. M. Ogļezņevs ir galvenais grupas dziesmu rakstītājs. Grupa ātri guva panākumus, ar dziesmu "Abrakadabra" uzvarot 2009. gada Muzikālajā bankā, kā arī tiekot nominētiem 2009. gada Latvijas mūzikas ierakstu gada balvai. 2010. gadā tika izdots debijas albums Šī ir tikai mūzika. Musiqq sastāvā viņš ir svinējis uzvaru 2011. gada Eirodziesmā ar dziesmu "Angel in Disguise".
Bādzilce
Bādzilce ir kūrortpilsēta Vācijā, Mēklenburgā-Priekšpomerānijā uz austrumiem no Rostokas.
Kumas ostāns
Kumas ostāns ir viens no Irānas ostāniem valsts vidusdaļā. Robežojas ar Teherānu ziemeļos, ar Semnānu austrumos, ar Isfahānu dienvidos un ar Markazī rietumos. Administratīvais centrs un lielākā pilsēta ir Kuma.
Rīgas Doma ērģeles
Rīgas Doma ērģeles ir otrās lielākās ērģeles Latvijā, kas atrodas Doma baznīcā, Rīgā (vislielākās nepārbūvētās mehāniskās ērģeles ne tikai Latvijā, bet arī visā pasaulē, atrodas Liepājā, Sv. Trīsvienības baznīcā).
Vēsture
Pirmās zināmās Rīgas Doma ērģeles gāja bojā 1547. gadā notikušajā ugunsgrēkā. 16. gadsimtā Doma baznīcā iebūvēja jaunas ērģeles, kas skanēja 280 gadus. No tām ir saglabājies Dancigas kokgriezēja Jakoba Rāba darinātais prospekts manierisma stilā, kuru vēlāk ar baroka un rokoko elementiem papildinājuši citi meistari. Šodien skanošās ērģeles ir vairāk nekā gadsimtu vecas, tās ir būvējusi vācu firma "Walcker&Co" Ludvigsburgā. Tās tika uzstādītas 1884. gadā un tolaik bija lielākās pasaulē, 25 m augstas un 11 m platas. Speciāli to iesvētīšanai Ferencs Lists veltīja korāli " Lai visi Dievu teic" (Nun danket alle Gott). 1959.-1962. gadā ērģeles kopā ar visu zāli tika rekonstruētas, lai pielāgotu baznīcas telpu koncertzāles vajadzībām, 1981.-1984. gadā tās restaurēja Nīderlandes firma un tās ir saglabājušas savu īpatnējo skanējumu arī mūsdienās.
Pēc skanējuma tiek pieskaitītas pie klasiskā romantisma.
1380. gads
1380. gads (MCCCLXXX) ir garais gads, kas pēc Jūlija kalendāra sākās svētdienā.
Kinšasa
Kinšasa (fr, ) ir pilsēta Kongo Demokrātiskajā Republikā, valsts galvaspilsēta. Izvietojusies valsts rietumaļā Kongo upes kreisajā krastā. Administratīvi veido atsevišķu pilsētprovinci (9965 km²). Otrā lielākā pilsēta Āfrikā. Upes pretējā (labajā) krastā atrodas Kongo Republikas galvaspilsēta Brazavila. Pilsētā valdošā valoda — lingala.
Vēsture
1881. gadā Henrijs Mortons Stenlijs tagadējās Kinšasas vietā nodibināja tirdzniecības apmetni, ko nosauca par Leopoldvilu (Léopoldville) par godu Beļģijas karalim Leopoldam II. 1926. gadā Leopoldvila kļuva par Beļģu Kongo galvaspilsētu (pirms tam — Boma).
Kad 1965. gadā valstī pie varas nāca Mobutu Sese Seko, tas nākamajā gadā pilsētu pārdēvēja par Kinšasu pēc ciemata Kinchassa, kas kādreiz atradies tagadējās pilsētas vietā. Pilsēta strauji auga, jo tajā ieplūda iedzīvotāji no visas valsts.
1974. gadā Kinšasā notika vēsturiska boksa cīņa starp Muhamedu Ali un Džordžu Formenu.
Cilvēki
Kinšasā dzimuši:
Čehijas administratīvais iedalījums
Čehijas administratīvo iedalījumu veido 13 apgabali (cs) un galvaspilsēta — Prāga. Apgabali sīkāk tiek iedalīti 76 apriņķos (cs). Savukārt apriņķus sīkāk iedala 393 pašvaldībās ar paplašinātām pilnvarām (cs).
Valensijas apgabals
Valensijas apgabals (valensiešu: Comunitat Valenciana, es) ir viens no Spānijas septiņpadsmit autonomajiem apgabaliem, kas atrodas valsts austrumu daļā pie Vidusjūras. Apgabals robežojas ar Kataloniju ziemeļos, ar Aragonu un ar Kastīliju-Lamanču rietumos, kā arī ar Mursiju dienvidos. Valensijas apgabala galvaspilsēta un lielākā pilsēta ir Valensija.
Administratīvi apgabals ir sīkāk sadalīts trīs provincēs: Alakantas province, Kastelo province un Valensijas province.
1982. gadā izveidotā autonomā apgabala teritorija lielākoties sakrīt ar agrāk Aragonas karalistei piederošās Valensijas karalistes teritoriju.
1215. gads
1215. gads (MCCXV)
Izlase '89-'99
"Izlase '89-'99" ir latviešu grupas "Prāta Vētra" 2000. gadā izdotā labāko dziesmu izlase, kurā iekļautas 20 dziesmas, kas sarakstītas grupas pirmajos 10 pastāvēšanas gados - no 1989. līdz 1999. gadam. Izlasē ir iekļautas dziesmas no "Prāta Vētras" albumiem "Vairāk nekā skaļi" (1993), "Veronika" (1996), "Viss ir tieši tā kā tu vēlies" (1997) un "Starp divām saulēm" (1999). Tajā atrodamas arī trīs līdz tam neizdotas dziesmas - "Īssavienojums", kas ir grupas Eirovīzijas dziesmu konkursā izpildītās dziesmas "My Star" latviskā versija, basketbola komandas "ASK/Brocēni/LMT" himna "Esam un būsim", kā arī dziesma "13. janvāris", kas ir latviskā versija dziesmai "Head Falls To My Pillow", kas ir iekļauta albumā "Vietu Nav", kurš tika izdots 1995. gadā ierobežotā daudzumā (500 eksemplāros).
Arbūzs
Vēsture
Par arbūza dzimteni uzskata Āfriku, kur tie arī mūsdienās aug savvaļā. Eiropā arbūzi parādījās samērā vēlu — mūsu ēras pirmajos gadsimtos tos sāka lietot romieši. Arbūzi tika lietoti svaigi un sālīti, no tiem gatavoja sukātus un vārīja arbūza medu. Ķīnieši acīmredzot arbūzu ieguva no eiropiešiem, jo tas tika audzēts Ķīnā ar nosaukumu “Rietumu melone”. Šo siltumprasīgo augu nav viegli kultivēt visur. Līdz ar to Anglijā arbūzi parādījās tikai 1629. gadā un tos audzēja lecektīs. Krievijā arbūzus līdz pat 17. gadsimta otrajai pusei ieveda no ārzemēm. Tos reti ēda svaigus, biežāk gatavoja savādu gardumu — arbūzu sagrieza ļoti plānās šķēlītēs, uz vienu diennakti lika dzeramās sodas šķīdumā, bet pēc tam no tiem vārīja sīrupu ar pipariem un garšvielām. Pirmie arbūzi tika iesēti Krievijas dienvidos pēc cara rīkojuma 1660. gada 11. novembrī, turklāt tika norādīts, ka, tikko jocīgie dārzeņi nogatavosies, nekavējoties tos nogādāt Maskavā. Pētera I laikā arbūzus pārstāja ievest no ārzemēm. Tos bieži pasniedza desertā pils asambleju laikā, bet pa lielākai daļai nevis svaigus, bet mērcētus cukura sīrupā. Tikai 19. gadsimtā arbūzs kļuva tautai pieejams dārzenis. Bijušajā Padomju Savienībā tos audzē Krievijas un Ukrainas dienvidos, Moldovā, Aizkaukāzā, Kazahstānā, Centrālāzijā. Arbūzu vidējā raža gadā šai reģionā ir 200—300 centneri no hektāra.
Šamonī
Šamonī (fr vai Chamonix) ir komūna Augšsavojas departamentā, Ronas-Alpu reģionā, dienvidaustrumu Francijā. Tajā norisinājās 1924. gada ziemas olimpiskās spēles, kas bija pirmais šāda mēroga sporta pasākums. Komunā dzīvo 9800 cilvēku. Šamonī ir ceturtā lielākā Francijas kontinentālās daļas komūna.
Šamonī atrodas Alpu kalnu pakājē, tādējādi tā ir visaugstāk virs jūras līmeņa esošā Francijas komūna. Tāpat šis ir populārs slēpotāju kūrorts. Monblāns ir trešais apmeklētakais dabas objekts visā pasaulē. Vasaras mēnešos Šamonī ir kalnu alpīnistu iecienīta trenēšanās vieta. Šamonī ieleja pirmoreiz tika pieminēta 1801. gadā. Pēc 1924. gadā notikušajām pirmajām Ziemas Olimpiskajām spēlēm Šamonī kļuva par populāru tūrisma centru.
Nikolass Masū
Nikolass Alehandro Masū Frjeds (Nicolás Alejandro Massú Fried, dzimis 1979. gada 10. oktobrī, Vinja del Marā, Čīlē) ir čīliešu tenisists.
Nikolasa karjeras augstākais sasniegums ir 2004. gada Olimpiskajās spēlēs izcīnītās zelta medaļas gan vienspēļu, gan dubultspēļu turnīros. Dubultspēļu turnīrā viņa partneris bija čīlietis Fernando Gonsaless.
Superokeāns
Superokeāns ir ģeoloģisks jēdziens, kas apzīmē okeānu, kurš apskalo kādu superkontinentu. Tas reti kad tiek attiecināts uz okeāniem, kas ir lielāki par Kluso okeānu. Pazīstamākie ir Mirovija, kas apskaloja Rodīnijas superkontinentu un Pantalasa, kas apskaloja superkontinentu Pangeju. Panotiju un Kolumbiju. Arī sauszemes masas pirms Kolumbijas (kā Ūra) apskaloja superokeāni.
Blitze
Blitze (agrāk pazīstama kā JaunaBlice un NewBand) ir latviešu popmūzikas grupa, kas izveidojās 2000. gadu vidū. Grupas sastāvā ir Arvīds Berķis, Arnis Grīnbergs, Kārlis Paukšte un Midis (Aldis Zaļūksnis), kurš ir grupas mūzikas producents. Grupas slavenākās dziesmas ir "Bibliotekārs", "Stāsts savādāks", "Segā ietinies" un "Hop". Ar dziesmu "Hop", kuru sarakstīja Mārtiņš Freimanis, grupa piedalās 2011. gada Eirodziesmā. Grupas dalībnieki piedalījušies vairākos Latvijas mūzikas pasākumus, tai skaitā Bērnu Eirodziesmā, Jaunajās zvaigznēs, Dziesma manai paaudzei u.c.
Atlas V/541
Atlas V/541 ir ASV nesējraķetes Atlas V konfigurācija. Tajā izmantots standarta centrālais bloks ar Krievijā ražotu dzinēju RD-180. Otrajā pakāpē izmantota viena dzinēja versija Centaur SEC. Šajā konfigurācijā ir četri cietās degvielas starta paātrinātāji. Derīgās kravas nosegšanai izmanto plūsmvirzi ar 5,4 m diametru.
Atlas V/541 zemā orbītā (28,5° slīpumā) spēj nogādāt kravas. Ģeostacionārajā pārejas orbītā var pacelt 8290 kg kravas.
Nesējraķetes izgatavošanu un palaišanu nodrošina United Launch Alliance (Lockheed Martin un Boeing kopuzņēmums); līdz 2006. gadam — Lockheed Martin.
Līdz 2012. gada septembrim Atlas V/541 veikusi 1 startu, kurā tika palaists Marsa visurgājējs Mars Science Laboratory.
Less Pols
Lesters Viljamss Polsfus (1915, 9. jūnijs – 2009, 12. augusts), plašāk zināms kā Less Pols, bija amerikāņu džeza, kantrī un blūza ģitārists, dziesmu autors, lutjers un izgudrotājs. Viņš bija viens no cietā ķermeņa elektriskās ģitāras pionieriem, un viņa prototips, saukts par Log  (baļķi), kalpoja par iedvesmu Gibson Les Paul izveidošanai 1941. gadā, ko vēlāk sāka izplatīt kompānija "Gibson Guitar Corporation". Viņa izgudrojums lika pamatus modernajam rokenrolam un kļuva par mūzikas instrumentu tādām mūzikas leģendām kā Pīts Taunzends un Džimmijs Peidžs. Vēlāk viņš izstrādāja daudzceliņu ieraksta tehnoloģiju, ļaujot mūziķiem ierakstīt atsevišķus instrumentus un vokālās daļas un vēlāk tās apvienot vienā veselā ierakstā.
Less pols atstāja milzīgu ieguldījumu populārās mūzikas attīstībā. "Viņš bija futūrists, un pretēji futūristiem, kas raksta par lietām un paredz tās, viņš tās radīja," norādīja kompānijas "Gibson Guitar Corporation" priekšsēdētājs Henrijs Juskevičs.
"Patiesībā viņš pats iemācījās spēlēt ģitāru, lai demonstrētu savas elektroniskās teorijas," atzina grupas "Rolling Stones" ģitārists Kīts Ričards. "Mēs visi esam parādā viņa darba un talanta priekšā."
"Lesa Pola vārds ir ikonisks un pazīstams ikvienam topošam un jau atzītam ģitāristam," sacīja grupas "Kiss" ģitārists un solists Pols Stenlijs. "Pateicoties viņa ģitārai, pēdējos 50 gados tika radīts daudz labas mūzikas."
Pols aktīvi uzstājās gandrīz līdz savai nāves dienai. 2005.gadā viņš izlaida albumu "Les Paul & Friends: American Made, World Played", kas ieguva "Grammy" balvu, un tajā pašā gadā tika uzņemts Nacionālo izgudrotāju slavas zālē.
Kaķēns, kurš atteicās no jūrasskolas
"Kaķēns, kurš atteicās no jūrasskolas" ir latviešu grupas "Prāta Vētra" 2001. gadā izdotais piektais studijas albums latviešu valodā. Līdzās 9 dziesmām latviešu valodā, tajā ir iekļautas arī 2 dziesmas angļu valodā. Lielākos panākumus radio stacijās guva albuma dziesmas "Maybe", "Ir vieglāk", "Kaķēns, kurš atteicās no jūrasskolas" un "Spogulīt, spogulīt".
Paralēli šim albumam tika izdots ieraksts angļu valodā "Online".
Augstāk, tālāk, stiprāk
Augstāk, tālāk, stiprāk ir latviešu repera Ozola otrais studijas albums, kas tika izdots 2002. gada 19. aprīlī.
Markazī
Markazī ostāns (fa, Ostān-e Markazi) ir Irānas ostāns, Irānas pirmās pakāpes administratīvā iedalījuma vienība. Izvietojusies valsts vidusdaļā Zāgrosa austrumu priekškalnēs, valsts rūpniecības centrs. Tas robežojas ar Isfahānas, Luristānas, Hamadānas, Gazvīnas, Elbursa, Teherānas un Kumas ostānu. Markazī pārvaldes centrs ir Arāka. Lielākās pilsētas ir Arāka (520 944), Sāve (220 762) un Homeina (72 882).
Neverbālā komunikācija
Neverbālā komunikācija ir sazināšanās bez vārdiem, izmantojot tādus līdzekļus kā acu skatienu, mīmiku, žestus, pozas, pantomīmu, balsi - tās intonāciju, pauzes, fizisko distanci, izvietojumu telpā, apģērbu.
Paralingvistiskie līdzekļi jeb neverbālā uzvedība un cilvēka ārējais izskats var kalpot ne tikai kopā ar vārdiem, bet arī kā patstāvīga cilvēka saskarsmes valoda.
Neverbālā komunikācija tiek uzskatīta par nozīmīgākās informācijas "nesēju", jo cilvēks tikpat, kā nespēj kontrolēt neverbālās komunikācijas norisi pretēji verbālajai komunikācijai, kas attīstās vienlaikus ar apzināto psihi, bet ikdienas dzīvē mēs par maz pievēršam tai uzmanību, uzskatot, ka ar vārdu var translēt visu. Ar vārdu var izsmeļoši nodot faktus, bet ne vienmēr iespējams izteikt jūtas. Neverbālā komunikācija ir pakļauta cilvēka psihes neapzinātajam līmenim, tāpēc tajā ir daudz mazāk apziņas radītu, mākslīgu, nepatiesu, stereotipisku elementu. Daudz vieglāk ir samelot ar vārdiem nekā ar acu skatienu vai pozu. Neverbālā komunikācija ir mūsu patiesās būtības izpausme.
Neverbālās komunikācijas līdzekļi jeb komunikācijas informatīvās sistēmas ir:
Katrai no šīm neverbālās komunikācijas sistēmām ir sava valoda: arī neverbālā informācija partnerim tiek sniegta kodētā veidā. Šie kodi ir jāmācās atšifrēt, jo tie piešķir papildus jēgu paziņojumam, kas pateikts verbāli. Visas piecas neverbālās komunikācijas informatīvās sistēmas ļoti bieži darbojas vienlaicīgi, un tāpēc precīzai neverbālās komunikācijas izpratnei nepietiek ar viena koda atšifrēšanu, bet jāņem vērā visdažādāko kodu kombinācijas konkrētajā komunikācijas brīdī. Tikai šo kodu kombinācija dod mums pilnīgu informāciju, tikai tās kontekstā precīzāk izprotama katra atsevišķa koda nozīme.
Reinholds Šmēlings
Reinholds Georgs Šmēlings (, 1840-1917) bija Rīgas pilsētas arhitekts (1879—1915), kurš Rīgas arhitektūras vēsturē ievērojams ar savu īpatnējo sarkano ķieģeļu arhitektūras stilu. Pēc viņa projektiem Rīgā uzceltas gandrīz 100 ēkas, tai skaitā 25 skolas, 3 slimnīcas, 5 ugunsdzēsēju depo, 2 tirgi, naktspatversmes, bērnudārzi, administratīvās ēkas, kultūras iestādes, sporta un kulta celtnes, kazarmas un dzīvojamās ēkas, kas ir neatņemama mūsdienu Rīgas vides tēla sastāvdaļa. Šmēlings ir viens no Latvijas kultūras kanonā iekļautajiem arhitektiem.
Dzīvesgājums
Reinholds Šmēlings ir dzimis Rīgā 1840. gada 14. novembrī. Pamatizglītību ieguvis kādā privātā pamatskolā. 1854. gadā viņš uzsāka studijas Pēterburgas Tehnoloģiskajā institūtā, bet bija spiests tās pārtraukt. 1858. gadā viņš turpināja studijas Pēterburgas Mākslas akadēmijas Arhitektūras nodaļā. Līdztekus studijām viņš 1860.—1862. gadā strādāja profesora Ludviga Bonšteta (Ludwig Bohnstedt) arhitekta birojā, kurš cita starpā bija arī Rīgas pilsētas teātra (tagad Latvijas Nacionālās operas) ēkas projekta autors. 1868. gadā viņš pabeidza mākslas studijas ar lielo zelta medaļu, kas deva iespēju no 1868. līdz 1872. gadam papildus studēt arhitektūru Vācijā, Itālijā un Francijā. 1869. gadā viņš apprecējās ar Mariju Evelīnu fon Tīzenhauzeni.
1873. gadā Šmēlings kļuva par Pēterburgas Mākslas akadēmijas akadēmiķi, strādāja pie ēku projektiem Pēterburgā un Krimā, bet kopš 1877. gada atkal Pēterburgā. Viņš vadīja Krievijas paviljona iekārtošanu pasaules izstādē Vīnē.
1879. gadā Šmēlings atgriezās Rīgā un kļuva par pilsētas arhitektu. Viņa vadībā tika izstrādāts jauns pilsētas attīstības plāns, kurā tika noteiktas jaunbūvējamo baznīcu, skolu, administratīvo iestāžu, kazarmu, noliktavu, tirgu, lopkautuves un citu publisko ēku un saimniecisko būvju atrašanās vietas.
Rīgas pilsētas arhitekta galvenais uzdevums bija nodrošināt projektus jaunbūvēm, kuras cēla par pilsētas līdzekļiem.
Rīgā Kaļķu iela 16 atrodas Mihaila Čehova Rīgas krievu teātris, ēka celta 1880. gadā, arhitekts Reinholds Georgs Šmēlings, bijušais biedrības "Uļej" nams.
No 1882. gada Šmēlinga celtnēs parādās arī eklektisma paveida — tā sauktā „ķieģeļu stila” elementi, kam raksturīgas neapmestu ķieģeļu fasādes ar mūrī veidotām arhitektoniskās apdares detaļām un dzegām. Astoņdesmito gadu vidū tapa ugunsdzēsēju depo Ludzas iela 24 (tagad pārbūvēts), Maskavas iela 3, Matīsa iela 9 un Akmeņu iela 17, vēlākajos gados vairākas pamatskolas (1901-1908) un Rīgas Pilsētas slimnīcas galvenā ēka Bruņinieku iela 5 (1906—1907) un ambulance (1909). Pēc viņa projekta uzcēla arī divus jaunus paviljonus garīgi slimo iestādē Sarkankalnā, Duntes iela 12/22 (tagad — Traumatoloģijas un ortopēdijas slimnīca, 1905).
Sākot ar 1908. gadu Šmēlings ēku apdarē sarkano ķieģeļu virsmas kombinē ar gaiši apmestiem laukumiem. Šai stilistikai nav tiešu analogu vēsturē, ēku mākslinieciskais veidols ir racionāls un atbilst jūgendstila radošās metodes principiem, tāpēc šī sarkani-baltā stilistika faktiski ir racionālistisks jūgendstila formālais paveids. Varena sarkani-baltās stilistikas simfonija ir Rīgas pilsētas 2. slimnīca (tagad - Paula Stradiņa klīniskā universitātes slimnīca) Pilsoņu iela 13 (1908—1915)
Reinholds Šmēlings aizgāja pensijā 1915. gadā. Miris 76 gadu vecumā Pirmā Pasaules kara laikā 1917. gada 17. oktobrī. Apglabāts Rīgas Lielajos kapos.
Pazīstamākie projekti
19. gadsimta nogalē būvētās ēkas projektētas eklektisma stilā ar neorenesanses iezīmēm. 19. un 20. gadsimta mijā celtās ēkas veidotas tā sauktajā „ķieģeļu gotikas stilā”, bet pēc 1908. gada celtās ēkas projektētas racionālistiskā jūgendstila manierē, ēku fasāžu apdarē izspēlējot sarkano ķieģeļu un gaiša apmetuma virsmu kontrastus.
Visvairāk Šmēlinga arhitekturālo darbu var redzēt Rīgas vēsturiskais centrā, kur atrodas arī 1913. gadā celtā pamatskola, kura pašlaik ir viens no Natālijas Draudziņas ģimnāzijas korpusiem.
Citi projekti
Kad 1882. gada ugunsgrēkā pilnībā izdega Vācu teātris (mūsdienās Nacionālā opera), iekštelpas, laikā no 1885. līdz 1887. gadam atjaunoja un rekonstruēja Šmēlinga vadībā. Tajā pašā laikā Rīgas pilsētas kanāla malā uzcēla katlumāju un elektrocentrāli. Rīgas Pāvila baznīcas celtniecības noslēgumā 1912. gadā pēc Šmēlinga projekta izbūvēja sānu portālus.
Lapmežciema pagasts
Upes
Medupīte, Siliņupe, Slocene, Starpiņupīte.
Ezeri
Aklais ezers, Akmeņradziņu ezers, Dūņieris, Kaņieris, Kugrainis, Putnezers.
Vēsture
1783. gadā tagadējo Lapmežciema pagasta teritoriju atdalīja no Kurzemes un Zemgales hercogistes un pievienoja Rīgas guberņai. Līdz 1945. gadam tā ietilpa Slokas pagastā, līdz 1949. gadam - Salas pagastā. 1945. gadā Salas pagastā izveidoja Lapmežciema un Salas ciemus. 1962. gadā Lapmežciema ciemam pievienoja daļu Salas ciema. 1990. gadā ciemu pārdēvēja par pagastu. 2006. gadā pagasts reformējās par Lapmežciema novadu. 2009. gadā Lapmežciema novads iekļauts Engures novadā un atkal kļuvis par pagastu.
Apdzīvotās vietas
Lielākās apdzīvotās vietas pagasta teritorijā ir Antiņciems, Lapmežciems, Ragaciems, Bigauņciems un Čaukciems.
Restenberha
Restenberha ir pilsēta Dienvidāfrikas ziemeļrietumos, Ziemeļrietumu provinces piektā lielākā pilsēta. Izvietota Mahalisberhu ziemeļu nogāzē 112 km no Johannesburgas. Pilsētu 1851. gadā dibinājuši būru pārceļotāji un tā ir viena no vecākajām eiropiešu dibinātajām pilsētām Dienvidāfrikā. Restenberha ir reģiona kalnrūpniecības un lauksaimniecības centrs, sevišķa nozīme ir platīna rūpniecībai.
Hilarijs Patnams
Hilarijs Vaithols Patnams (en, dzimis, miris ) bija amerikāņu filozofs, no 20. gadsimta 60. gadiem ietekmīga figūra analītiskajā filozofijā, it īpaši apziņas filozofijā, valodu filozofijā un zinātnes filozofijā. Hārvarda Universitātes profesors. Pazīstams ar to, ka mēdzis pamatīgi analizēt savus uzskatus, tāpēc dažkārt tiek kritizēts par to, ka regulāri tos mainīja. 20. gadsimta sešdesmitajos un septiņdesmitajos gados bija politiski aktīvs un kreisi noskaņots.
Jūras ērgļi
Jūras ērgļi, jūras ērgļu ģints (Haliaeetus) ir liela auguma vanagu dzimtas (Accipitridae) plēsīgo putnu ģints, kas pieder jūras ērgļu apakšdzimtai (Haliaeetinae). Jūras ērgļu ģintī ir 8 mūsdienās dzīvojošas sugas.
Latvijā sastopama viena jūras ērgļu suga - jūras ērglis (Haliaeetus albicilla)).
Izskats un īpašības
Jūras ērgļu sugas ir liela auguma plēsīgie putni, bet to augumu atšķirības arī ir diezgan lielas. Mazākais ir Zālamana jūras ērglis (Haliaeetus sanfordi), kura vidējais svars ir 2-2,7 kg, bet lielākais ir baltplecu jūras ērglis (Haliaeetus pelagicus). Tā masa sasniedz 9 kg. Lielākais ģints ērglis Eiropā ir jūras ērglis (Haliaeetus albicilla), kas var svērt 6,9 kg.
Sistemātika
Jūras ērgļi (Haliaeetus)
Aleksandrs VII
Pāvests Aleksandrs VII (, dzimis kā Fābio Kidži, miris ) bija Romas pāvests no 1655. gada 7. aprīļa līdz savai nāvei 1667. gada 22. maijā.
Dzimis Sjēnā, bagātu baņķieru ģimenē. Pirms kļūšanas par pāvestu bija inkvizitors Maltā un pāvesta nuncijs Ķelnē. Ievēlēts par pāvestu ar Spānijas atbalstu, pretojoties Francijas ietekmei. Uzstājās pret jansenismu. Veica Romas pārbūves darbus, atbalstīdams Džovanni Lorenco Bernīni darbību. Aleksandra VII laikā tika veikta Svētā Pētera laukuma apbūve ar Bernīni projektētajām kolonādēm. Aleksandra VII darbības laikā Zviedrijas karaliene Kristīne pārgāja katolismā.
Tribzēse
Tribzēse ir pilsēta Vācijā, Mēklenburgā-Priekšpomerānijā uz austrumiem no Rostokas.
Online (albums)
"Online" ir latviešu mūzikas grupas "Prāta Vētra" 2001. gadā izdotais studijas albums, kas ir otrais grupas albums angļu valodā. Tā ieraksts tika veikts Lielbritānijā. Veiksmīgākie albuma hiti "Maybe", "Online" un "Waterfall" izpelnījās uzmanību ne tikai Latvijā, bet arī Austrumeiropā un Centrāleiropā. Polijā albums sasniedza Zelta diska statusu par 35 000 pārdotām kopijām. Kopumā albuma pārdošanas rezultāti pārsniedza 80 000 kopiju.
Albums "Online" saņēma Latvijas mūzikas ierakstu gada balvu kā labākais popmūzikas albums.
Dānijas administratīvais iedalījums
Dānijas administratīvo iedalījumu veido 5 reģioni (de). Dānijai pieder arī 2 autonomas teritorijas — Grenlande un Fēru salas. Reģioni sīkāk iedalās 98 komūnās (kommuner). Pašreizējais administratīvais iedalījums pastāv kopš 2007. gada, līdz tam Dāniju veidoja 16 āmtes (amter).
Gazvīnas ostāns
Gazvīnas ostāns (fa, Ostān-e Qazvīn) ir viens no Irānas ostāniem. Tas atrodas valsts ziemļrietumos Elbursa dienvidu priekškalnēs. Robežojas ziemeļos ar Gīlānu, austrumos — ar Māzenderānas un Elbursa ostāniem, dienvidos — ar Markazī un Hamadānas ostāniem, bet rietumos — ar Zandžānas ostānu. Ostāna administratīvais centrs ir Gazvīna. Lielākās pilsētas ir Gazvīna (402 748), Alvanda (93 836), Mohammadīje (90 513), Tākestāna (80 299), Ābjeka (60 107) un Egbālīje (55 066).
Spoks
Spoks, saukts arī par rēgu jeb fantomu, kā arī dažkārt par poltergeistu, ir mitoloģijā un folklorā sastopams mirušu cilvēku vai dzīvnieku iztēles gars jeb dvēsele, kas dažādu apstākļu dēļ nav nokļuvis aizsaulē, bet tā vietā turpina rēgoties starp dzīvajām būtnēm visdažādākajās vietās.
RAF-2203
RAF-2203 "Latvija" ir mikroautobuss, kuru ražoja Rīgas autobusu fabrika no 1976. līdz 1993. gadam. Šī tipa mikroautobusi tika izmantoti kā maršrutu taksometri, neatliekamās palīdzības mašīnas un dienesta automašīnas.
Spoks
Uzskats, ka cilvēka dvēsele var neatkarīgi pastāvēt bez fiziskā ķermeņa izveidojās jau senajos laikos, līdz ar to bieži vien spoki tiek saistīti tieši ar reliģiju un pēcnāves dzīvi, kur daudziem cilvēkiem tas kalpo par emocionālu apstiprinājumu tam, ka dvēsele ir īsta. Šī iemesla dēļ vēstures gaitā atsevišķi cilvēki kā, piemēram, ekstrasensi ir centušies apgalvot, ka, izmantojot visdažādākās metodes un paņēmienus, ir spējīgi sazināties ar aizsaulē aizgājušajiem gariem un dvēselēm, kas plašāk ir pazīstams kā okultisms un spirituālisms. Tomēr ne visos gadījumos spoki tiek attēloti kā miermīlīgas būtnes, ar kurām cilvēki labprātāk vēlētos kontaktēties, līdz ar to daudziem priekšstats par tiem ir samērā negatīvs un biedējošs, kur pārmērīgas bailes no spokiem nereti mēdz dēvēt arī par fasmofobiju (phasmophobia).
RAF-2203
Izveide
Jaunā RAF mikroautobusa izveide (RAF-977 vietā) sākās 1965. gadā. Jaunās perspektīvās automašīnas izstrādi veica divas konstruktoru grupas, pa četriem konstruktoriem katrā. Faktiski izstrāde notika kā konkurss starp divām inženieru grupām. Grupas strādāja neatkarīgi viena no otras. Projektētajam mikroautobusam vajadzēja atbilst divām prasībām: tam bija jābūt ar divpadsmit sēdvietām un vajadzēja bāzēties uz GAZ-21 agregātiem.
Spoks
No zinātniskā viedokļa spoki netiek uzskatīti par īstiem, jo līdz šim nav izdevies atrast neapstrīdamus pierādījumus to eksistencei. Šī iemesla dēļ spoki līdzās ar citām pārdabiskām lietām bieži vien tiek pieskaitīti pie paranormālajām parādībām, kur tā sauktās "spoku medības" vairāk tiek asociētas ar pseidozinātni. Diemžēl par spīti tam mūsdienu sabiedrības ticība spokiem vēl joprojām ir salīdzinoši augsta.
RAF-2203
Izveide
Rezultātā tika izveidoti divi automašīnas prototipi: RAF-982-I un RAF-982-II. Pirmo mikroautobusu sauca "Ciklons", tādēļ, ka tam bija mazs motora pārsegs. Otrai perspektīvajai automašīnai bija vagonveida virsbūve.
Abas automašīnas aizsūtīja uz Maskavu komisijas apskatei. Komisija lēma par labu RAF-982-I. Tomēr RAF direktors, Ilja Pozņaks, nebija apmierināts ar ministrijas lēmumu. Viņš uzskatīja futūristisko (vagonveida virsbūvju mikroautobusi, tad bija jaunums) RAF-982-II par perspektīvāku modeli. RAF prototipi atkal tika aizsūtīti uz Maskavu. Pēc "otrās tūres" tika nolemts ražot RAF-982-II.
, Jelgavā sākās jaunās RAF fabrikas būvniecība. Jaunajā fabrikā tika plānots ražot jaunos mikroautobusus. Prototipa RAF-982-II pilnveidošana notika fabrikas būvniecības laikā.
Spoks
Sabiedrības ticība
Iespējams viens no izplatītākajiem pasaules reģioniem, kurā ir ļoti augsta ticība spokiem, ir Āzija, kur tādās valstīs kā, piemēram, Ķīnā, Malaizijā, Singapūrā, Vjetnamā un Taizemē katra lunārā kalendāra septītajā mēnesī tiek rīkoti pat atsevišķi spoku festivāli, kuru norises laikā tiek pieņemts un uzskatīts, ka mirušo cilvēku dvēseles atgriežas no viņpasaules, lai tādējādi būtu starp dzīvajiem. Taivānā šo festivālu laikā atsevišķiem cilvēkiem pat ir izveidojušās vairākas māņticības, kas galvenokārt tiek saistītas ar to, ka klīstošie gari var būt atbildīgi par dažādiem nelaimes atgadījumiem. Savukārt citos gadījumos Āzijas valstu kultūrā spokiem tiek pielīdzināts arī labvēlīgs spēks, kur tie var tikt izsaukti dziedināšanas un aizsardzības dēļ, kā arī brīžos, lai laimētu loterijā.
RAF-2203
Izveide
Jaunā fabrika darbu uzsāka 1976. gada februārī. No tā konveijera ripoja mikroautobusi RAF-2203 "Latvija". Tādu oficiālo apzīmējumu ieguva jaunais mikroautobuss, kuru izveidoja pilnveidojot prototipa RAF-982-II. Atšķirībā no prototipa, sērijveida RAF-2203 tika izmantoti agregāti no daudz jaunāka "Volga" modeļa — GAZ-24.
Ražošana
Rīgas Automobiļu Fabrika gadā saražoja vairāk nekā 15 tūkstošus RAF-2203 (fabrikā bija plānots gadā saražot 17 tūkstošus mikroautobusu un no 1987. līdz 1990. gadam tika pārsniegts šis apjoms). 1987. gadā saka izlaist modernizēto mikroautobusa versiju — RAF-22038. Šajā mikroautobusā tika izmantoti automašīnas GAZ-24-10 agregāti. Ārēji RAF-22038 atšķīrās ar radiatora dekoratīvo resti un alumīnija buferiem ar plastmasas sekcijām sānos. 22038 prototipam, kuru izstādīja "60 gadi PSRS autoražotnei" (ru) aizmugurējā sānu daļā atradās mazi pagriežami vēdlodziņi, bet sērijveida modelim faktiski tika saglabāta 2203 tipa virsbūve.
No 1993. gada ražoja modeli RAF-22039. Šis modelis atšķīrās ar paaugstinātu pasažieru ietilpību (13 cilvēki). Tas tika sasniegts maksimāli samazinot bagāžas nodalījumu. RAF-2203 bija pats populārākais padomju mikroautobuss.